wannaphong/clean_thaiwikipedia huggingface dataset:
# สมภพ อมาตยกุล
ดร.สมภพ อมาตยกุล กรรมการในคณะกรรมการกำหนดเป้าหมายและนโยบายกำลังคนภาครัฐhttp://www.bangkokbiznews.com/news/detail/688983ในรัฐบาล พลเอก ประยุทธ์ จันทร์โอชา ประธานคณะกรรมการรางวัลคุณภาพแห่งชาติ สถาบันเพิ่มผลผลิตแห่งชาติ กรรมการข้าราชการพลเรือน (ก.พ.) และเป็นอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธ

 ประวัติ 
สมภพ อมาตยกุล เข้ารับการศึกษาระดับปริญญาตรีที่คณะพาณิชยศาสตร์และการบัญชี มหาวิทยาลัยธรรมศาสตร์ จนถึงชั้นปีที่ 3 จากนั้นจึงย้ายมาศึกษาที่คณะบริหารธุรกิจ มหาวิทยาลัยหอการค้าไทย International Management Certificate Columbia จากมหาวิทยาลัยนิวยอร์ก และได้รับปริญญาบริหารธุรกิจดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์

เขาได้รับ General Management Certificate จากมหาวิทยาลัยแคลิฟอร์เนีย เบิร์กลีย์ ด้วยhttp://www.hri.tu.ac.th/top100/top100book52.pdf

 การทำงาน 
สมภพ อมาตยกุล เป็นนักธุรกิจชาวไทย เคยเป็นกรรมการผู้จัดการบริษัท ไอบีเอ็ม (ประเทศไทย) จำกัดสมภพ อมาตยกุล ในสถานการณ์ "สมองไหล" ที่ไอบีเอ็ม?!! ต่อมาเขาเข้ามามีบทบาททางการเมือง โดยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) และเขาได้รับแต่งตั้งเป็นคณะกรรมการข้าราชการพลเรือน (ก.พ.)ประกาศสำนักนายกรัฐมนตรี เรื่อง แต่งตั้งกรรมการข้าราชการพลเรือน เมื่อปี พ.ศ. 2557

สมภพ อมาตยกุล เป็นรองประธานหอการค้าแห่งประเทศไทย วาระปี พ.ศ. 2554-2556

วันที่ 1 มีนาคม 2559 สมภพ อมาตยกุล ได้รับแต่งตั้งเป็นกรรมการในคณะกรรมการกำหนดเป้าหมายและนโยบายกำลังคนภาครัฐครม.แต่งตั้งข้าราชการหลายตำแหน่งในรัฐบาล พลเอก ประยุทธ์ จันทร์โอชา

 เครื่องราชอิสริยาภรณ์ 
 พ.ศ. 2552  - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.) 
 พ.ศ. 2546  - 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.) 
 พ.ศ. 2540 - 80px  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
 พ.ศ. 2539 - 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้น เบญจมาภรณ์มงกุฎไทย (บ.ม.)ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์
# สิทธิพงษ์ มะนาวหวาน
สิทธิพงษ์ มะนาวหวาน (18 กุมภาพันธ์ พ.ศ. 2525 –) เป็นอดีตนักฟุตบอลระดับอาชีพชาวไทย

 ประวัติ 
สิทธิพงษ์ มะนาวหวาน ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ในวันที่ 29 ตุลาคม พ.ศ. 2553 ในการแข่งขันไทยคม เอฟเอคัพ 2553กิเลนเชือดม้านิล 1-0 ลิ่วชิงเอฟเอคัพ

สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเชียงราย ยูไนเต็ด วันที่ 25 กุมภาพันธ์ พ.ศ. 2554 ของการแข่งสปอนเซอร์ไทยพรีเมียร์ลีก ที่สนามสถาบันการพลศึกษา วิทยาเขตชลบุรี และในเดือนพฤศจิกายนของปีเดียวกันเมื่อครั้งที่พบกับสโมสรฟุตบอลบุรีรัมย์ ยูไนเต็ด ที่สนามกีฬาราชนาวี สัตหีบ กม.5 ของการแข่งไทยพรีเมียร์ลีก 2554 รวมถึงวันที่ 14 ธันวาคม เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ที่ยามาฮ่า สเตเดียม โดยราชนาวีเป็นฝ่ายชนะที่ 3 ประตูต่อ 1

สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในวันที่ 14 มกราคม พ.ศ. 2555 ของการแข่งไทยพรีเมียร์ลีก 2555 ที่สนามกีฬาราชนาวี สัตหีบ กม.5 โดยเสมอกันที่ 1 ประตูต่อ 1 'ตะหานน้ำ' โกงความตาย ไล่เจ๊าปลาทูทดเจ็บ 1-1 - ข่าวไทยรัฐออนไลน์ และเมื่อครั้งที่พบกับสโมสรฟุตบอลศรีราชา ซูซูกิ เอฟซี ในวันที่ 28 มกราคม ที่สนามซูซูกิ สเตเดี้ยม

จากนั้น สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลทีทีเอ็ม เชียงใหม่ เมื่อครั้งที่พบกับสโมสรฟุตบอลจังหวัดสมุทรสงคราม ของการแข่งไทยพรีเมียร์ลีก 2555 ที่สนามกีฬากลางจังหวัดสมุทรสงครามสิงห์เหนือเอาอยู่ ”พยัคฆ์” ขย้ำแน่!บอลลีกไทยพรีเมียร์-ด.2 - เชียงใหม่นิวส์ และในเดือนกรกฎาคม เมื่อครั้งที่พบกับสโมสรฟุตบอลชลบุรี ที่สนามกีฬาสมโภชเชียงใหม่ 700 ปี รวมถึงในวันที่ 12 สิงหาคมปีเดียวกันนี้ เมื่อครั้งที่พบกับสโมสรฟุตบอลอาร์มี่ ยูไนเต็ด ที่สนามกีฬาสมโภชเชียงใหม่ 700 ปี ซึ่งสิทธิพงษ์สามารถทำการรักษาประตูได้หลายครั้ง และทั้งสองทีมเป็นฝ่ายเสมอกันที่ 2 ประตูต่อ 2TTM Chiang Mai Draw Three Games in a Row - Chiang Mai City News และในวันที่ 29 กันยายน เมื่อครั้งที่พบกับสโมสรฟุตบอลบางกอกกล๊าสที่ลีโอสเตเดียม โดยทั้งสองทีมเสมอกันที่ 2 ประตูต่อ 2 จากนั้น เขาทำหน้าที่รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลสิงห์ท่าเรือในการแข่งไทยลีกดิวิชั่น 1 ในเดือนเมษายน พ.ศ. 2556 ที่แพท สเตเดี้ยม

และในวันที่ 4 พฤษภาคม พ.ศ. 2556 สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดกระบี่ โดยได้มีการให้คะแนนความสามารถของนักเตะทั้งสองทีม ที่ซึ่งเขาได้คะแนนที่ 5.5 คะแนนรายงาน :กระบี่ เอฟซี 2 - 1 ราชนาวี รวมถึงในวันที่ 26 พฤษภาคม เมื่อครั้งที่พบกับสโมสรฟุตบอลบางกอก เอฟซี ที่สนามกีฬาราชนาวี สัตหีบ กม.5 โดยทั้งสองทีมเป็นฝ่ายเสมอกันที่ 3 ประตูต่อ 3

ในฤดูกาล 2014 สิทธิพงษ์ได้ย้ายไปทำหน้าที่ให้แก่สโมสรฟุตบอล ปตท. ระยอง ด้วยสัญญายืมตัวจนจบเลก 2 และ ในฤดูกาล 2015 ย้ายไปทำหน้าที่ให้แก่สโมสรฟุตบอลขอนแก่น ยูไนเต็ด ในปัจุบัน
# สกุลมะขามป้อม
thumb|right|ดอกของPhyllanthus acidus
thumb|right|กิ่งที่แบนและดอกของ Phyllanthus angustifolius
สกุลมะขามป้อมหรือPhyllanthus เป็นสกุลขนาดใหญ่ในวงศ์  Phyllanthaceae คาดว่ามีสมาชิกประมาณ 750David J. Mabberley. 2008. Mabberley's Plant-Book. third edition (2008). Cambridge University Press. ถึง 1200 สปีชีส์ Phyllanthus  มีทั้ง ไม้ล้มลุก ไม้พุ่ม ไม้ยืนต้น ไม้เลื้อยและไม้น้ำ มีความหลากหลายเกี่ยวกับดอกและจำนวนโครโมโซม 
ตัวอย่างสปีชีส์
 Phyllanthus abnormis Baill.
 Phyllanthus acidus (L.) Skeels - Otaheite gooseberry
 Phyllanthus acuminatus Vahl - Jamaican gooseberry tree
 Phyllanthus amarus Schumacher
 Phyllanthus angustifolius (Sw.) Sw.
 Phyllanthus arbuscula (Sw.) J.F.Gmel.
 Phyllanthus atropurpureus Bojer
 Phyllanthus brasiliensis (Aubl.) Poir.
 Phyllanthus caesiifolius Petra Hoffm. & Cheek
 Phyllanthus caroliniensis Walt. - native to the Americas
 Phyllanthus cochinchinensis (Lour.) Spreng.
 Phyllanthus cuneifolius (Britt.) Croizat
 Phyllanthus debilis Klein ex Willd.
 Phyllanthus emblica L. - Indian gooseberry, also known as amla or amalaki.
 Phyllanthus engleri Pax
 Phyllanthus epiphyllanthus L.
 Phyllanthus ericoides Torr.
 Phyllanthus fluitans - red root floater, sometimes sold in aquarium shops
 Phyllanthus fraternus G.L.Webster
 Phyllanthus gentryi Webster
 Phyllanthus grandifolius L.
 Phyllanthus haughtii Croizat
 Phyllanthus juglandifolius Willd.
 Phyllanthus lacunarius F.Muell.
 Phyllanthus liebmannianus Muell.-Arg.
 Phyllanthus maderaspatensis L.
 Phyllanthus microcladus Muell.-Arg.
 Phyllanthus mirabilis Müll.Arg. - the only succulent species of this genus
 Phyllanthus muellerianus (Kuntze) Exell
 Phyllanthus niruri L. - Chanca piedra (Also includes P. amarus and P. debilis)
 Phyllanthus parvifolius Buch.-Ham. ex D.Don
 Phyllanthus piscatorum Kunth
 Phyllanthus pentaphyllus C. Wright ex Griseb.
 Phyllanthus polygonoides Nutt. ex Spreng.
 Phyllanthus polyspermus Shumach. & Thonn. - often misidentified as P. reticulatus
 Phyllanthus profusus N.E.Br.
 Phyllanthus pseudocanami Müll.Arg.
 Phyllanthus pudens L.C. Wheeler
 Phyllanthus pulcher Wallich ex Muell.-Arg.
 Phyllanthus reticulatus Poir. - similar in appearance to P. polyspermusLuo, S.X., H.-J. Esser, D. Zhang, and S. S. Renner. 2011. Nuclear ITS sequences help disentangle Phyllanthus reticulatus (Phyllanthaceae), an Asian species not occurring in Africa, but introduced to Jamaica. Systematic Botany 36(1): 99-104.
 Phyllanthus saffordii Merr.
 Phyllanthus salviifolius Kunth
 Phyllanthus sepialis Müll.Arg.
 Phyllanthus stipulatus (Raf.) G.L. Webster
 Phyllanthus tenellus Roxb.
 Phyllanthus urinaria L. - chamberbitter
 Phyllanthus virgatus G.Forst.
 Phyllanthus watsonii A. Shaw

รายชื่อที่สมบูรณ์ ดูที่รายชื่อพืชในสกุลมะขามป้อม.
อ้างอิง

แหล่งข้อมูลอื่น
# โอบิฮิโระ
โอบิฮิโระ  เป็นศูนย์กลางการบริหารของกิ่งจังหวัดโทกาจิ ในจังหวัดฮกไกโด โดยที่โอบิฮิโระ ถือเป็นเขตการปกครองเขตเดียวของกิ่งจังหวัดโทกาจิ ที่ได้รับการยกฐานะขึ้นเป็นนคร ขณะที่เขตเทศบาลใหญ่อันดับสองของกิ่งจังหวัดยังคงสถานะเป็นแค่เมืองคือเมืองโอโตฟูเกะ ซึ่งมีประชากรเพียงไม่ถึง 1 ใน 3 ของโอบิฮิโระ

 ลักษณะโดยทั่วไป 
thumb|left|ทิวทัศน์ของ ภูเขาโทกาจิ-โพโรชิริดาเกะ

โอบิฮิโระนั้นถูกบุกเบิกขึ้นโดยเบ็นโซ โยดะ เมื่อ ค.ศ. 1883 และโอบิฮิโระก็เติบโตเรื่อยมาจนสามารถยกฐานะขึ้นเป็นนครเมื่อ ค.ศ. 1933

ความที่โอบิฮิโระเป็นศูนย์กลางของโทกาจินั้น มาจากการที่ในเมืองมีภาคเกษตรกรรมและปศุสัตว์ขนาดใหญ่ โดยที่แต่ละแห่งมีที่ดินเฉลี่ย 150 ไร่ สูงกว่าค่าเฉลี่ยของจังหวัดฮกไกโดที่ 108.8 ไร่ โดยที่ผลผลิตหลัก ๆ ได้แก่ มันฝรั่ง ข้าวสาลี หัวผักกาด และถั่ว

นอกจากนี้ โอบิฮิโระนั้นยังมีหนึ่งแม่น้ำที่เก่าแก่ที่สุดของญี่ปุ่นไหลผ่านในเขตนคร ซึ่งรัฐบาลญี่ปุ่นก็ได้จัดให้แม่น้ำซัตสึไนเป็นแม่น้ำที่ใสสะอาดระดับ A ตั้งแต่ปี พ.ศ. 2534 (1991) ซึ่งหลังจากที่ไหลพ้นนครไปแล้ว แม่น้ำสายนี้จะไปผนวกเข้ากับแม่น้ำโทกาจิ

 ภูมิอากาศ 

 งานเทศกาล 
สามเทศกาลสำคัญของนครโอบิฮิโระ ได้แก่

 เทศกาลที่ราบ  งานเทศกาลนี้จะจัดขึ้นเป็นเวลา 3 วัน ในกลางเดือนสิงหาคม ระหว่างช่วงวันหยุดยาวโอบง งานเทศกาลจะถูกจัดขึ้นที่ถนนใจกลางนครโอบิฮิโระ มีการแสดงตีกลองไทโกะ และในช่วงเวลาคึกคักในตอนตอนกลางคืนจะมีขบวนพาเหรด "ยูเมะ ฟูรุ ยะ"  (夢降夜, "ราตรีของสายฝนแห่งความฝัน") ซึ่งเป็นการแสดงถึงความหวังให้พืชผลอุดมสมบูรณ์ และยังมีการเต้นโอบงซึ่งกินเวลาอีกร่วม 2 ชั่วโมง ซึ่งทุกคนสามารถเข้าร่วม

 เทศกาลดอกเบญจมาศ  จัดขึ้นทุกปีในปลายเดือนตุลาคม เป็นระยะเวลา 6 วัน เพื่อเป็นการฉลองให้แก่ของไม้ประจำชาติและเป็นสัญลักษณ์ของวัฒนธรรมญี่ปุ่น ในงานนี้จะมีดอกเบญจมาศหลายพันดอกจัดแสดงในสวนสาธารณะโอบิฮิโระ

 เทศกาลน้ำแข็ง  สภาพอากาศที่หนาวเย็นและมีน้ำแข็งเกาะบนถนนหนทางคงจะทำให้ผู้คนไม่อยากออกไปเล่นสนุกข้างนอก แต่เทศกาลนี้จะทำให้ชาวโอบิฮิโระและทั้งโทกาจิร่วมออกไปเล่นสนุกสนานภายนอก  มีการแสดงดอกไม้ไฟและซุ้มขายอาหารมากมาย นอกจากนี้ตามทางเท้าก็ยังมีการแสดงประติมากรรมน้ำแข็งที่หลากหลายอีกด้วย งานนี้จะถูกจัดในสิ้นเดือนมกราคมไปจนถึงต้นเดือนกุมภาพันธ์ของทุกปี

 การคมนาคม 
รถไฟ
 25px JR ฮกไกโด
 สายหลักเนมูโระ: 3 สถานี

อากาศ
 ท่าอากาศยานโอบิฮิโระ
# เซียน
ในลัทธิเต๋า เซียน (จีน: 仙) หมายถึงนักสิทธิ์ ผู้บรรลุถึงอมตภาพทางร่างกายและวิญญาณ นี่แตกต่างจากเทพเจ้า (จีน: 神・神祇) ในลัทธิเต๋า

 ลำดับชั้น 
คัมภีร์จงลฺหวี่ฉวนเต้าจี๋ (鐘呂傳道集) ซึ่งจงหลี ฉวน และลฺหวี่ ต้งปิน เซียนในกลุ่มแปดเซียนเป็นผู้ประพันธ์ขึ้น ได้จำแนกเซียนออกเป็น 5 ชั้น ได้แก่
 กุ่ยเซียน (鬼仙) คือคนที่มีพลังยินมากเกินไป และหมดพลังชีวิต มีลักษณะคล้ายผีดิบหรือปีศาจจิ้งจอกเก้าหาง อาศัยอยู่ในภูมิของผี
 เหรินเซียน (人仙) คือมนุษย์ที่มีพลังยินหยางอย่างสมดุล จนมีชีวิตเป็นอมตะได้ ไม่แก่หรือเจ็บไข้ได้ป่วย แต่ยังมีความหิวกระหายและต้องการเครื่องนุ่งห่มอย่างมนุษย์ทั่วไป อาศัยอยู่ในมนุษยภูมิ
 ตี้เซียน (地仙) เมื่อพลังยินเปลี่ยนไปเป็นพลังหยางอย่างสมบูรณ์ ร่างกายจะอยู่ได้โดยไม่ต้องกินอาหาร น้ำดื่ม หรือเสื้อผ้า ไม่รู้ร้อนรู้หนาว อาศัยอยู่ในโลก
 เสินเซียน (神仙) ร่างกายจะเปลี่ยนเป็นไอ และสามารถแปลงร่างเป็นสิ่งใดก็ได้ ยังอาศัยอยู่ในโลกเพื่อสอนเต๋าแก่มนุษย์ อาศัยในโลกวิญญาณ เมื่อสั่งสมบุญจนเพียงพอก็จะได้รับอาณัติแห่งสวรรค์ให้เลื่อนขั้นไปอยู่บนสวรรค์
 เทียนเซียน (天仙) คือวิญญาณอมตะที่ถูกรับขึ้นสวรรค์ ในระยะแรกจะได้ปกครองน้ำ ต่อมาจะได้รับมอบหมายให้ปกครองโลกและสวรรค์ตามลำดับ สามารถท่องเที่ยวไปมาระหว่างโลกกับสวรรค์ได้
# ทาง
ทาง อาจหมายถึง

 ทิศทาง
 แนวหรือพื้นที่สําหรับใช้สัญจร
 ถนน
 ทางด่วน
 ทางเท้า
 ทางม้าลายหรือทางข้าม
 ทางรถไฟ
 ใบของต้นไม้บางชนิด เช่น หมาก มะพร้าว กล้วย
# กล้องจุลทรรศน์ของไฮเซินแบร์ค
กล้องจุลทรรศน์ของไฮเซินแบร์ค  เป็นกล้องจุลทรรศน์ในการทดลองทางความคิดของแวร์เนอร์ ไฮเซินแบร์ค ต่อมาการทดลองทางความคิดนี้นำไปสู่หลักความไม่แน่นอนของกลศาสตร์ควอนตัมซึ่งขัดกับหลักการพื้นฐานของทัศนศาสตร์ กล่าวคือการสังเกตสิ่งที่มีมวลมากในชีวิตประจำวันนั้นไม่ได้ส่งผลกระทบต่อพฤติกรรมของวัตถุที่ถูกสังเกตแต่อย่างใด แต่เมื่อพูดถึงวัตถุที่มีมวลน้อยอย่างเช่นอิเล็กตรอนแล้วเป็นไปไม่ได้ที่จะสังเกตพฤติกรรมของอิเล็กตรอนโดยไม่กระทบต่อพฤติกรรมของมันเอง เนื่องจากแสงมีโมเมนตัมแปรผันตามความถี่คองคลื่นแสง ดังนั้นวัตถุที่ถูกแสงตกกระทบจึงมีการเปลี่ยนแปลงโมเมนตัมหรือ ถูกชน ด้วยโฟตอนดังปรากฏการณ์คอมพ์ตัน นั่นคือยิ่งต้องการภาพของวัตถุชัดเจนเท่าไหร่ก็ต้องใช้แสงที่มีความถี่มากขึ้น และทำให้โฟตอนมีโมเมนตัมมากขึ้นก็จะรบกวนพฤติกรรมของวัตถุที่ถูกสังเกตมากขึ้นตามไปด้วย

 ข้อเสนอของไฮเซินแบร์ค 
ข้อเสนอฉบับเต็มสามารถดูได้ที่นี่ (Heisenberg 1930) โดยสรุปได้ดังนี้ ไฮเซินแบร์คสมมติว่าอิเล็กตรอนเป็นอนุภาคปกติซึ่งจะถูกสังเกตโดยกล้องจุลทรรศ์ และกำลังเคลื่อนที่เป็นเส้นตรงไปในทิศทาง  ดังภาพประกอบจะเห็นว่าลำแสงสองลำผ่านเลนส์ของกล้องและเกิดโฟกัสที่อิเล็กตรอนและทำมุมกัน  กำหนดให้  เป็นความยาวคลื่นของลำแสง ดังนั้นความสามารถในการแยกแยะวัตถุของกล้องจุลทรรศน์จะมีค่า

 

การที่ผู้สังเกตได้รับภาพจากอิเล็กตรอน นั่นคือลำแสงไปตกกระทบอิเล็กตรอนแล้วสะท้อนกลับเข้ามาที่กล้องจุลทรรศน์แล้วผ่านเข้าสู่ตา แต่เรารู้ว่าโฟตอนมีโมเมนตัมมีค่าแปรผันตาม  เมื่อ  เป็นค่าคงตัวของพลังค์ ดังนั้นการที่โฟตอนพุ่งชนทำให้อิเล็กตรอนย่อมทำให้เกิดแรงถีบขึ้น ภายหลังเรียกปรากฏการณ์คอมพ์ตัน แต่ขนาดของแรงถีบไม่สามารถทราบได้แน่ชัด และทิศทางที่กระเจิงไปของโฟตอนก็ไม่แน่นอน สุดท้ายจะได้ว่าอิเล็กตรอนมีโมเมนตัมในทิศทาง  คลาดเคลื่อนดังนี้

 

รวมความสัมพันธ์ของ  และ  จะได้ว่า

, 

ซึ่งเป็นรูปใกล้เคียงกับหลักความไม่แน่นอนของไฮเซินแบร์ค
# จุดทิศหลัก
จุดทิศหลัก หมายถึงทิศทางทางภูมิศาสตร์ไปยังตำแหน่งต่าง ๆ อาทิ ทิศเหนือ (น., N) ทิศตะวันออก (ต.อ., E) ทิศใต้ (ต., S) และทิศตะวันตก (ต.ต., W) ซึ่งเรียกโดยย่อว่า ทิศทั้งสี่ หรือ สี่ทิศ โดยแนวทิศตะวันออก-ตะวันตก ทำมุมฉากกับแนวทิศเหนือ-ใต้ และทิศตะวันออกหมุนไปตามเข็มนาฬิกาจากทิศเหนือ และยังมี จุดทิศรอง คือทิศที่อยู่ระหว่างจุดทิศหลักเป็นแนวเฉียง 45 องศา อันได้แก่ ทิศตะวันออกเฉียงเหนือ (ต.อ.น., NE) ทิศตะวันออกเฉียงใต้ (ต.อ.ต., SE) ทิศตะวันตกเฉียงใต้ (ต.ต.ต., SW) และทิศตะวันตกเฉียงเหนือ (ต.ต.น., NW) ซึ่งเรียกโดยรวมว่า ทิศทั้งแปด หรือ แปดทิศ นอกจากนี้ยังสามารถมีทิศย่อย ๆ ลงไปอีกก็ได้

หากผู้สังเกตการณ์บนพื้นผิวโลกยืนตรงหันหน้าไปทางทิศเหนือ ด้านหลังของเขาจะเป็นทิศใต้ ด้านขวาก็จะเป็นทิศตะวันออก และด้านซ้ายก็จะเป็นทิศตะวันตก เครื่องมือกำหนดพิกัดต่าง ๆ บนโลก มักทำงานโดยมองหาทิศเหนือเป็นหลักก่อน ถึงแม้ว่าทิศอื่นก็สามารถใช้ได้เหมือนกันถ้าหากเชื่อถือได้

 จุดทิศหลักในวัฒนธรรมต่าง ๆ 
ภูมิศาสตร์โบราณ กล่าวถึงทิศอย่างน้อยสองทิศ เป็นปฐม เช่น การบอกว่าสิ่งใดสิ่งหนึ่ง ดังประโยคที่ว่า "ปรากฏที่ทิศตรง และบ้างก็มีปรากฏอยู่ด้านทิศเฉียงด้วยหากมองลงมาจากภูเขา" เป็นต้น ส่วนใหญ่หมายถึงทิศทั้งสี่ เป็นทิศตรงในการดูภูมิแบบสี่ทิศ นอกกว่าสี่ทิศนี้ คือ ทิศเฉียง เชื่อว่า ทิศที่หมายถึงทิศทั้งแปดนักวิจัยต่างประเทศ ที่ศึกษาวิจัยเรื่องทิศในเขมร เชื่อว่า ทิศทั้งแปด หมายถึงทิศ มังกร หมา โค ไก่ฟ้า ม้า หมูป่า ไก่ และแพะ ตามลำดับ เป็นทิศตรงเช่นเดียวกัน เป็นการแบ่งจำนวนของทิศตรง

ทิศที่มีทิศเฉียงอีกสองประเภทคือ ทิศทั้งหกตามตำราทางพุทธศาสนา (ทิศทั้งสี่ รวมกับ ทิศเบื้องบน และทิศเบื้องล่าง) และทิศทั้งสิบตามตำราทางพุทธศาสนา (ทิศเหนือ ทิศใต้ ทิศตะวันออก ทิศตะวันตก ทิศตะวันออกเฉียงเหนือ ทิศตะวันออกเฉียงใต้ ทิศตะวันตกเฉียงเหนือ ทิศตะวันตกเฉียงใต้ ทิศเบื้องบน และทิศเบื้องล่าง) ทิศน้อยใหญ่ดังกล่าว เดิมที คงเรียกแต่ว่า เป็นทิศตรงหรือทิศเฉียงเท่านั้น กว่านั้นต่อมา จึงกำหนดชื่อ ซ้าย ขวา และแนวที่เป็นกำหนดนัดหมายต่อกันมากขึ้นตามลักษณะภูมิประเทศและดาราศาสตร์
# ซูซาโฟน
thumb
ซูซาโฟน  เป็นเครื่องดนตรีกลุ่มเครื่องลมทองเหลืองใช้ในวงโยธวาทิต ตั้งชื่อตามชื่อของจอห์น ฟิลิป ซูซา หัวหน้าวงดุริยางค์นาวิกโยธินสหรัฐอเมริกา ที่เป็นผู้ออกแบบและสั่งสร้างขึ้น

ซูซาโฟนมีลักษณะเป็นรูปวงแหวนขนาดใหญ่ เวลาบรรเลงนักดนตรีต้องคล้องไหล่ ปากลำโพง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง จะหันออกไปด้านหน้า ทำให้นักดนตรีสามารถเคลื่อนไหวหรือเดินแปรขบวนได้สะดวก โดยจอห์น ฟิลิป ซูซา เป็นผู้สั่งให้บริษัท ซี. จี. คอนน์ ผู้ผลิตเครื่องดนตรีเป็นผู้พัฒนาขึ้นในช่วงปี ค.ศ. 1889 โดยปรับปรุงมาจากทูบา และเฮลิคอน ซึ่งเป็นเครื่องดนตรีที่มีลักษณะคล้ายกัน แต่หันปากแตรไปด้านข้าง

แหล่งข้อมูลอื่น

 Virginia Tech Music Dictionary: Sousaphone 
 All The Instruments: Sousaphone
 Sousaphone History
# เนเฟช
เนเฟช (เป็นคำที่ปรากฏในคัมภีร์ฮีบรูของศาสนายูดาห์ หมายถึง "ชีวิต" ซึ่งมีอยู่ทั้งในมนุษย์และสัตว์Hoffman, Joel M. And God Said: How Translations Conceal the Bible's Original Meaning, Chapter 4. ซึ่งจะสิ้นสุดลงเมื่อผู้นั้นตาย เนเฟชตามความเข้าใจของศาสนายูดาห์และพยานพระยะโฮวาจึงไม่ใช่วิญญาณอมตะ

ศาสนาคริสต์ได้พัฒนาความเชื่อนี้ต่อมาว่าเนเฟชหรือ "พซีเค" ในภาษากรีกเป็นวิญญาณอมตะ จะดำรงอยู่ต่อไปแม้ว่าร่างกายจะแตกสลายไปแล้วก็ตาม นิกายโปรเตสแตนต์ฝ่ายลัทธิคาลวินเชื่อว่าวิญญาณเป็นอมตะ และยังมีความรู้สึกอยู่ตลอดแม้ตายไปแล้วPaul Helm, John Calvin's Ideas 2006 p129 "The Immortality of the Soul: As we saw when discussing Calvin's Christology, Calvin is a substance dualist." แต่ฝ่ายลูเทอแรนว่าวิญญาณเป็นมตะ จะหลับใหลไปจนกว่าบรรดาผู้ตายจะคืนชีพAnthony Grafton, Glenn W. Most, Salvatore Settis The Classical Tradition 2010 p480 "On several occasions, Luther mentioned contemptuously that the Council Fathers had decreed the soul immortal." นิกายอีสเทิร์นออร์ทอดอกซ์เชื่อว่าวิญญาณจะไปอยู่ที่แดนผู้ตาย ส่วนนิกายโรมันคาทอลิกเชื่อว่าผู้ที่ยังไม่ได้รับการชำระให้บริสุทธิ์จะต้องไปอยู่ในแดนชำระก่อน เมื่อบริสุทธิ์แล้วจึงขึ้นสวรรค์ต่อไป ตั้งแต่สังคายนาลาเตรันครั้งที่ห้า คริสตจักรโรมันคาทอลิกถือว่าผู้ไม่เชื่อว่าวิญญาณเป็นอมตะเป็นพวกนอกรีต
# สหพันธ์กีฬาขี่ม้านานาชาติ
สหพันธ์กีฬาขี่ม้านานาชาติ (อังกฤษ: International Federation for Equestrian Sports; ฝรั่งเศส: Fédération Équestre Internationale, อักษรย่อ: FEI) เป็นองค์กรกำกับดูแลกีฬาระหว่างประเทศของกีฬาขี่ม้า

สำนักงานใหญ่ของสหพันธ์กีฬาขี่ม้านานาชาติอยู่ที่โลซาน ประเทศสวิตเซอร์แลนด์ โดยมีชื่อย่อในการดำเนินการคือ เอฟอีไอ (FEI)"The FEI Code of Conduct for the Welfare of the Horse" (PDF). 2013. คลังข้อมูลเก่าเก็บจากแหล่งเดิม (PDF)เมื่อ 2017-10-30. รวมถึงทำการปกป้องสวัสดิภาพของม้าจากการทำร้ายร่างกายหรือการให้สารต้องห้าม

 สาขา 
สหพันธ์กีฬาขี่ม้านานาชาติดูแลในสองสาขาภายใต้การแข่งขันระดับโลก ทั้งกีฬาขี่ม้าสำหรับคนปกติและ:
 เดรสสาจ (ศิลปะการบังคับม้า)
 รถเทียมม้า
 ขี่ม้ามาราธอน
 อีเวนติง
 กีฬาขี่ม้าสำหรับคนพิการ
 เรนนิง
 ขี่ม้ากระโดเชือกบนสิ่งกีดขวาง"Disciplines – Jumping – About Jumping". Fei.org. เก็บจากแหล่งเดิมเมื่อ 4 มีนาคม 2016. สืบค้นเมื่อ 25 กุมภาพันธ์ 2016.
 ยิมนาสติกบนหลังม้า

สองสาขาที่อยู่ภายใต้การดูแลในระดับภูมิภาค:
ฮอร์สบอล
เต็นท์เพ็กกิง

สหพันธ์กีฬาขี่ม้านานาชาติ มิได้มีส่วนควบคุมหรือออกกฎสำหรับการแข่งม้าหรือ แต่ในกรณีหลัง ทางองค์กรได้ลงนามบันทึกความเข้าใจร่วมกับ

 ประวัติ 
สหพันธ์กีฬาขี่ม้านานาชาติก่อตั้งขึ้นในปี พ.ศ. 2464 โดยการเข้าร่วมขององค์กรระดับชาติของ เบลเยียม, เดนมาร์ก, ฝรั่งเศส, อิตาลี, ญี่ปุ่น, นอร์เวย์, สวีเดน และสหรัฐAllen, K; Schumacher, SA (2015). "Chapter 26: Impact of FEI rules on sport horse medications". ใน Sprayberry, KA; Robinson, NE (บ.ก.). Robinson's Current Therapy in Equine Medicine (7th ed.). Elsevier Health Sciences. pp. 112–115. ISBN 9780323242165. ปัจจุบันมีสหพันธ์ขี่ม้าแห่งชาติ 138 แห่งเข้าร่วมกับ FEI"FEI National Federation Members". fei.org. เก็บจากแหล่งเดิมเมื่อ 16 มีนาคม 2015. สืบค้นเมื่อ 25 กุมภาพันธ์ 2016.
ปีจำนวนของชาติสมาชิก 2464  8 2471  21 2481  31 2503  48 2513  54 2518  62 2529  81 2557  132 2558  133 2559  134 2561  135 2563  138
# ดิเรก เจริญผล
ดิเรก เจริญผล (เกิด 5 กุมภาพันธ์ พ.ศ. 2478) อดีตรัฐมนตรีว่าการกระทรวงคมนาคม ในรัฐบาลพลเอกชวลิต ยงใจยุทธ

 ประวัติ 
ดิเรก เจริญผล เกิดเมื่อวันที่ 5 กุมภาพันธ์ พ.ศ. 2478 สำเร็จการศึกษาระดับปริญญาตรี สาขาวิศวกรรมไฟฟ้า จาก Clarkson College of Technology

 การทำงาน 
ดิเรก เจริญผล เป็นผู้ที่มีบทบาทในวงการโทรคมนาคมของไทย เคยดำรงตำแหน่งรองผู้อำนวยการองค์การโทรศัพท์แห่งประเทศไทย และได้รับพระบรมราชโองการโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ซึ่งทำหน้าที่กำกับดูแลงานด้านการสื่อสารโทรคมนาคม

ในปี พ.ศ. 2547 เขาได้รับการเสนอชื่อเป็นคณะกรรมการกิจการโทรคมนาคมแห่งชาติ (กทช.) ให้วุฒิสภาพิจารณา แต่ไม่ได้รับคัดเลือก ต่อมาได้เข้ารับตำแหน่งผู้เชี่ยวชาญประจำ กทช.

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๓๑, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๖, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์, เล่ม ๑๐๘ ตอนที่ ๑๖๖ ง ฉบับพิเศษ หน้า ๑๕, ๒๐ กันยายน ๒๕๓๔
# สวนอิโนกาชิระ
สวนอิโนกาชิระ  เป็นสวนสาธารณะตั้งอยู่ระหว่างเมืองมูซาชิโนะ และเมืองมิตากะ จังหวัดโตเกียว ประเทศญี่ปุ่น มีเนื้อที่ประมาณ 400,000 ตารางเมตร (ประมาณ 240 ไร่)

สวนอิโนกาชิระเปิดใช้งานเมื่อวันที่ 1 พฤษภาคม ค.ศ. 1918 โดยมีชื่อทางการว่า อิโนกาชิราอนชิโกเอ็ง (井の頭恩賜公園) ซึ่งแปลว่า "อิโนกาชิระสวนพระราชทานจากจักรพรรดิ" ซึ่งเป็นสวนสาธารณะที่สมเด็จพระจักรพรรดิพระราชทานแก่สาธารณะเป็นสวนแรกของโตเกียว ตั้งแต่ปี ค.ศ. 1913

 สิ่งที่น่าสนใจ 
ภายในสวนอิโนกาชิระมีจุดเด่น คือ มีบึงน้ำหรือทะเลสาบอิโนกาชิระเป็นแหล่งต้นน้ำหลักของแม่น้ำคันดะ เป็นบึงรูปวงกลมใหญ่เรียว  มีวัดที่ประดิษฐานของเบ็นไซเต็ง สวนสัตว์ และพิพิธภัณฑ์สัตว์น้ำขนาดเล็ก มีสถานที่สำหรับประชาชนนำสินค้ามาขาย แสดงความสามารถในด้านศิลปะต่าง ๆ ประชาชนนิยมมาพักผ่อนในช่วงวันหยุดสุดสัปดาห์ โดยเฉพาะการมาชมดอกซะกุระบานในช่วงเทศกาลฮานามิ

ในส่วนทางด้านทิศตะวันตกเฉียงใต้ของสวนเป็นที่ตั้งของพิพิธภัณฑ์จิบลิ

ในช่วงฤดูใบไม้ผลิ ดอกซะกุระจะร่วงหล่นลงสู่บึงน้ำเป็นภาพสีชมพูสวยงาม และในช่วงฤดูใบไม้ร่วง ใบไม้ที่นี่หลายชนิดจะผลัดใบและเปลี่ยนสีเป็นสีสันต่าง ๆ ในฤดูร้อนจะร่มรื่นด้วยความเขียวชอุ่มของต้นไม้นานาชนิด และในช่วงฤดูหนาวที่อุณหภูมิติดลบ จะเปลี่ยนเป็นสีขาว และเป็นแหล่งที่นกน้ำอพยพชนิดต่าง ๆ บินมารวมตัวกัน ณ บึงน้ำแห่งนี้จุดประกาย 8 กรีนไลฟ์, สัมผัสและความทรงจำกับสวน 100 ปี. "โลกในมือคุณ" โดย สรณรัชฏ์ กาญจนะวณิชย์. กรุงเทพธุรกิจปีที่ 30 ฉบับที่ 10515: วันศุกร์ที่ 7 กรกฎาคม พ.ศ. 2560
# อาร์มาเกดดอน (2004)
อาร์มาเกดดอน (2004) (อังกฤษ:Armageddon (2004)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 12 ธันวาคม ค.ศ. 2004 ณ สนามGwinnett Center ในเมืองDuluth, Georgia ซึ่งเป็นรายการในลำดับรายการอาร์มาเกดดอนครั้งที่ 5 โดยแสดงนักมวยปล้ำจากสแมคดาวน์! ในรายการนี้มีการแข่งขันปล้ำกัน 9 รายการด้วยกัน

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลาSunday Night HeatAkio และBilly Kidman ชนะ Paul London และChavo Guerreroแมทช์การปล้ำแทกทีม05:441Rob Van Dam และRey Mysterio (c) ชนะ René Duprée และKenzo Suzuki (พร้อมด้วย Hiroko)แมทช์การปล้ำแทกทีม เพื่อชิงแชมป์WWE Tag Team Championship17:122Kurt Angle ชนะ Santa Clausแมทช์การปล้ำเดี่ยว00:253Daniel Puder ชนะ Mike Mizaninแมทช์การปล้ำ Dixie Dog Fight03:004The Basham Brothers (Doug และDanny) ชนะ Hardcore Holly และCharlie Haasแมทช์การปล้ำแทกทีม06:505John Cena (c) ชนะ Jesús (พร้อมด้วย Carlito Caribbean Cool)แมทช์การปล้ำสตีทไฟต์ เพื่อชิงแชมป์WWE United States Championship07:506Dawn Marie ชนะ Miss Jackieแมทช์การปล้ำเดี่ยว โดยมี Charlie Haas เป็นกรรมการพิเศษ01:437The Big Show ชนะ Mark Jindrak, Luther Reigns และKurt Angleแมทช์การปล้ำ 3 รุม 109:558Funaki ชนะ Spike Dudley (c)แมทช์การปล้ำเดี่ยว เพื่อชิงแชมป์WWE Cruiserweight Championship09:299John "Bradshaw" Layfield (c) ชนะ Eddie Guerrero, The Undertaker และBooker Tแมทช์การปล้ำสี่เส้า เพื่อชิงแชมป์WWE Championship ถ้ามีใครมายุ่งเกี่ยวในแมทช์การปล้ำ JBL จะเสียแชมป์25:36 (c) – หมายความว่ายังเป็นแชมป์อยู่ในขณะนั้น

ดูเพิ่ม
ดับเบิลยูดับเบิลยูอี อาร์มาเกดดอน
รายชื่อรายการเพย์-เพอร์-วิวของดับเบิลยูดับเบิลยูอี